ئەرمەنی شاراوە

ئەرمەنە شاراوەکان (بە  تورکی: Gizli Ermeniler؛ بە ئەرمەنی: ծպտեալ հայեր)  زاراوەیەکی گشتییە بۆ وەسفکردنی خەڵکی تورکیا بە ڕەچەڵەک تەواو یان بەشەکی ئەرمەنی، کە بە گشتی ناسنامەی ئەرمەنی خۆیان دەشارنەوە.  ئەوان زۆربەیان نەوەی ئەرمەنییە عوسمانییەکانن کە بەلایەنی کەم بە ڕواڵەت ئیسلامی بوون ( و تورکی کراون یان کورد کراون ) «لەژێر ھەڕەشەی قڕکردنی جەستەییدا» لە سەردەمی جینۆسایدی ئەرمەنەکاندا.

ڕۆژنامەنووسی تورک ئێرھان باسیورت ئەرمەنە شاراوەکان بەم شێوەیە وەسف دەکات: «خێزان (و لە ھەندێک حاڵەتدا، تەواوی گوندەکان یان گەڕەک) کە موسڵمان بوون بۆ ئەوەی لە دیپۆرتکردنەوە و مردن ڕزگاریان بێت لە ساڵی [١٩١٥]، بەڵام وەک ئەرمەنی درێژەیان بە ژیانی شاراوەیان داوە، ھاوسەرگیریان لەگەڵ یەکتر کردووە و لە ھەندێک حاڵەتدا، بە نھێنی بوونەتەوە مەسیحی». بەپێی ڕاپۆرتی کۆمیسیۆنی ئەورووپا لە ساڵی  ٢٠١٢ سەبارەت بە تورکیا، «ژمارەیەک لە ئەرمەنییە شاراوەکان دەستیان کردووە بە بەکارھێنانی ناوە ڕەسەنەکانیان و گەڕانەوە بۆ ئایینەکەیان». ڕۆژنامەی ئیکۆنۆمیست پێشنیازی ئەوە دەکات کە ژمارەی ئەو تورکانەی کە پێشینەی ئەرمەنی خۆیان ئاشکرا دەکەن لە زیادبووندایە (ئەوانەی ناچار کران ناسنامەی خۆیان بگۆڕن).

 سەرچاوەکان 

 سەرچاوەکان 

پۆل:گرووپە ڕەگەزییەکانی تورکیا